Umdlali ugxeke isikwati seBafana esizodlala ne-Angola | News24Cape Town – Umdlali weSuperSport United, uJeremy Brockie, useshiye angalazi ngesikwati seBafana Bafana esimenyezelwe yi-SAFA nesizobhekana ne-Angola emdlalweni wobungani ngoLwesibili, ikakhulukazi onozinti ababili ababaluliwe abazobe besebhentshini.UBrockie, 29, ugxeke lesi sinqumo somqeqeshi obambe okwesikhashana, u-Owen da Gama, kanye nethimba lakhe labaqeqeshi, waphinde wazwakalisa nokuthuka kwakhe ngokungafakwa kukazakwabo kuSuperSport United, uThabo Mnyamane, kulesi sikwati.OLUNYE UDABA: Kubanjwe umoya ngabadlali abane abalimele beBafanaUnozinti uDarren Keet uyena ozobe esemapalini, nalapho kulindeleke khona ukuba adedele uShu-Aib Walters weCape Town City maphakathi nomdlalo.Kunokudideka ngokwengezwa kuka-Itumeleng Khune ebhentshini njengomunye wonozinti ekubeni uMnyamane engafakwanga.UPhakamani Mahlambi, uLuther Singh kanye Diamond Thopola bangabanye babadlali abazodlala okukuqala eBuffalo City Stadium, e-East London.Lo mdlalo uzoqala ngo-19:00.Just seen @BafanaBafana squad... why is there 2 GKs on the bench and Thabo is in the stands.... shocking!!!— Jeremy Brockie (@JRBrockie) March 28, 2017
